**БЕКИТИЛГЕН**

Кыргыз Республикасынын Өкмөтүнүн

«\_\_\_»\_\_\_\_\_\_\_\_\_\_\_\_\_\_\_\_ 2021-ж.

токтому менен  №

Мамлекеттик каттоо номери

**КЫРГЫЗ РЕСПУБЛИКАСЫНЫН ЖОГОРКУ КЕСИПТИК БИЛИМ**

**БЕРҮҮСҮНҮН МАМЛЕКЕТТИК БИЛИМ БЕРҮҮ СТАНДАРТЫ**

**БАГЫТЫ:  600200  Туризм**

**Квалификациясы:   Бакалавр**

**Бишкек 2021**

1.1. **Жогорку кесиптик билим берүүнүн 600200 Туризм** багыты боюнча ушул Мамлекеттик билим берүү стандарты "Билим берүү жөнүндө" Кыргыз Республикасынын Мыйзамына жана Кыргыз Республикасынын Өкмөтү билим берүү жаатындагы аныктаган тартипте башка ченемдик укуктук актыларына ылайык, Кыргыз Республикасынын билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети тарабынан аныкталган тартипте бекитилген.

Бул Мамлекеттик билим берүү стандартын аткаруу адистерди даярдоо боюнча кесиптик билим берүү программаларын ишке ашыруучу бардык жождор үчүн менчигинин түрүнө жана ведомстволук таандыктыгына карабастан милдеттүү болуп эсептелет.

1.2. Ушул Жогорку кесиптик билим берүүнүн мамлекеттик билим берүү стандартында "Билим берүү жөнүндө" Кыргыз Республикасынын Мыйзамына жана Кыргыз Республикасы тарабынан белгиленген тартипте кабыл алынган жогорку кесиптик билим берүү жаатындагы эл аралык документтерге ылайык терминдер жана аныктамалар пайдаланылат:

- **негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

- **даярдоонун багыты** - ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

- **профиль** - негизги билим берүү программасынын конкреттүү бир түргө багытталышы жана (же) кесиптик иш объекти;

- **компетенция** - окуучунун аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

- **кредит (зачеттук бирдик)** - негизги кесиптик билим берүү программасынын эмгек сыйымдуулугунун шарттуу өлчөмү;

- **окутуунун натыйжалары** - негизги билим берүү программасы/модулу боюнча окуунун натыйжасында ээ болгон компетенциялар;

- **жалпы илимий компетенциялар** - кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окуу, талдоо жана синтез кылуу ж.б. жөндөмдүүлүк;

- **инструменттик компетенция** - когнитивдик жөндөмдү, идеяларды жана ойлорду түшүнүү жана пайдалана билүү жөндөмдөрүн камтыйт; методологиялык жөндөм, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жөндөмү; технологиялык жөндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникациялык компетенция;

- **социалдык-инсандык жана жалпы маданий компетенциялар** - ой-сезимдерин жана мамилесин билдирүүгө, сын кез менен ой жүгүртүүгө жана өзүнө баа бере билүүгө байланышкан жеке сапаттар, ошондой эле социалдык өз ара байланыш жана кызматташуу процесстерине, топтор менен иштеше билүүгө, социалдык жана этикалык милдеттенмелерди кабыл алууга байланышкан жөндөмдөр;

- **кесиптик стандарт** - кесиптик иштин конкреттүү түрүнүн чегинде анын мазмунуна жана сапатына карата талаптарды белгилөөчү, кызматкер кайсы иште болсо да, кайсыл уюмда болсо да өзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык деңгээлин баяндаган негиз түзүүчү документ.

**1.3. Кыскартуулар жана белгилөөлөр**

Ушул Мамлекеттик билим берүү стандартында төмөндөгү кыскартуулар колдонулат:

МББС - Мамлекеттик билим берүү стандарты;

ЖКББ - жогорку кесиптик билим берүү;

НББП - негизги билим берүү программасы;

ОМБ - окуу-методикалык бирикме;

НББП ДЦ - негизги билим берүү программасынын дисциплиналарынын цикли;

ЖИК - жалпы илимий компетенциялар;

ИК - инструменталдык компетенциялар;

КК - кесиптик компетенциялар;

СИЖМК - социалдык-инсандык жана жалпы маданий компетенциялар.

**2. Колдонуу тармагы**

**2.1. Ушул Жогорку кесиптик билим берүүнүн мамлекеттик билим берүү стандарты** **600200 Туризм** бакалаврларды даярдоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысын туюндурат жана окутуу, уюштуруу-методикалык документтерди иштеп чыгуу Кыргыз Республикасынын аймагында бакалаврларды даярдоонун тийиштүү багыты боюнча лицензиясы бар менчигинин түрүнө жана ведомстволук таандыктыгына карабастан бардык жогорку кесиптик билим берүү уюмдарынын (мындан ары - жождор) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

**2.2.** **Ушул ЖКББ МББСын 600200 Туризм** багыты боюнча негизги пайдалануучулар төмөнкүлөр болуп саналат:

- жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- жождун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө сапатка контролду жүзөгө ашыруучу ыйгарым укуктуу мамлекеттик органдар;

- билим берүү программаларын жана уюмдарын аккредитациялоочу агенттиктер.

**2.3. Абитуриенттердин даярдыгынын деңгээлине талаптар**.

2.3.1. "Бакалавр" квалификациясынын ыйгарылышы менен жогорку кесиптик билим алууга талаптанган абитуриенттин билим деңгээли - жалпы орто билим же кесиптик орто (же кесиптик жогорку) билим.

2.3.2. Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**3. Адистиктин жалпы мүнөздөмөсү**

**3.1. Кыргыз Республикасында 600200 Туризм** даярдоо багыты боюнча төмөнкүлөр ишке ашырылат:

- бакалаврларды даярдоо боюнча ЖКББ НББП;

- магистрлерди даярдоо боюнча ЖКББ НББП.

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "бакалавр" квалификациясын ыйгаруу менен жогорку билими тууралуу диплом берилет.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "магистр" квалификациясын ыйгаруу менен жогорку билими тууралуу диплом берилет.

Бакалаврларды даярдоо багытынын алкагында ЖКББ НББП профилдери жож тарабынан квалификациянын (эгер болсо) тармактык/сектордук алкактарынын негизинде аныкталат.

**3.2. Жалпы орто билимдин базасында күндүзгү окутуу формасында бакалаврларды 600200 Туризм** даярдоо боюнча ЖКББ НББП өздөштүрүүнүн ченемдик мөөнөтү 4 жылдан кем эмес убакытты түзөт.

Окутуунун күндүзгү-сырткы (кечки) жана сырткы формалары боюнча, ошондой эле окутуунун ар кандай формалары айкалыштырылган учурларда бакалаврларды даярдоо боюнча ЖКББ НББП өздөштүрүү мөөнөттөрү жож тарабынан күндүзгү окутуу формасында белгиленген ченемдик мөөнөткө карата алты айдан бир жылга чейин көбөйтүлөт.

Тийиштүү профилдеги орто кесиптик билими же жогорку кесиптик билими бар адамдарга бакалаврларды даярдоо боюнча ЖКББ НББП тездетилген программасы боюнча өздөштүрүүгө укук берилет. Тездетилген программаларды ишке ашырууда окуунун мөөнөтү студент билим берүүнүн башка программасы боюнча орто кесиптик билимди жана (же) жогорку билимди алып жаткан учурда айрым Дисциплиналар (модулдар) жана (же) айрым практикалар боюнча окутуунун натыйжалары боюнча толук же жарым-жартылай кайра аттестациялоонун (кайра зачет тапшыруунун) жыйынтыгы менен аныкталат.

Орто кесиптик билим берүү профилинин жогорку кесиптик билим берүү профилине шайкештиги жож тарабынан өз алдынча аныкталат.

Күндүзгү окутуу формасында орто кесиптик билимдин базасында бакалаврларды даярдоо боюнча ЖКББ НББП өздөштүрүү мөөнөтү тездетилген программаларды ишке ашыруунун алкагында 3 жылдан кем эмес убакытты түзөт.

Билим алуунун формасына карабастан жеке окуу планы боюнча окутууда окуунун мөөнөтүн жож өз алдынча аныктайт.

Ден соолугунун мүмкүнчүлүгү чектелүү адамдарды жеке окуу планы боюнча окутууда жож мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Бакалаврларды жана магистрлерди даярдоо багыты боюнча ЖКББ НББП өздөштүрүүнүн башка ченемдик мөөнөттөрүн Кыргыз Республикасынын Өкмөтү белгилейт.

**3.3. Бакалаврларды даярдоонун ЖКББ НББП** **өздөштүрүүнүн жалпы эмгек сыйымдуулугу 240тан кем эмес кредитке барабар.**

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке барабар.

Бир окуу семестринин эмгек сыйымдуулугу 30дан кем эмес кредитке барабар (окуу процесси эки семестрлик болуп курулган учурда).

Бир кредит студенттин окуу ишинин 30 саатына эквиваленттүү (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылында 48ден кем эмес кредитти түзөт.

**3.4. ЖКББ НББПнын инсанды окутуу жана тарбиялоо жаатындагы даярдоонун 600200 Туризм багыттары боюнча максаттары**.

3.4.1. ЖКББ НББПнын окутуу жаатындагы даярдоонун багыты боюнча максаты болуп **600200 Туризм** эсептелинет:

Гуманитардык, социалдык, экономикалык, математикалык жана табигый илимий билимдердин негиздери жаатында даярдоо, бүтүрүүчүгө тандап алган иш чөйрөсүндө ийгиликтүү иштөөгө мүмкүндүк берүүчү жогорку кесиптик жактан адистешкен (бакалаврдын деңгээлинде), тереңдетилген кесиптик (магистр деңгээлинде), атайын кесиптик (адистин деңгээлинде) билим алуу, анын социалдык мобилдүүлүгүнө жана эмгек рыногундагы туруктуулугуна өбөлгө түзүүчү универсалдуу жана предметтик-адистешкен компетенцияларга ээ болуу.

3.4.2. ЖКББ НББПнын инсанды тарбиялоо жаатындагы даярдоонун багыты боюнча максаты болуп 600200 Туризм эсептелинет:

ЖКББ НББПнын студенттердин социалдык-инсандык сапаттарын калыптандыруу жаатындагы максаттары түзүлөт: максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук, алардын жалпы маданиятын жогорулатуу ж.б.

**3.5. Бүтүрүүчүлөрдүн кесиптик иш чөйрөсү.**

Бүтүрүүчүлөрдүн кесиптик иш чөйрөсү даярдоо **600200 Туризм** багыты боюнча төмөнкүлөрдү камтыйт:

Керектөөчүлөрдүн талаптарына жооп берген сапаттарга ээ болгон туристтик продукцияны иштеп чыгуу жана ишке киргизүү; туристтик индустриянын негизги секторлорунда туристтик комплекстүү кызмат көрсөтүүлөрдү уюштуруу.

 Бүтүрүүчүлөрдүн билиминин жана алынган компетенцияларынын деңгээли кызматкердин квалификациясынын талаптарына ылайык келген шартта алар кесиптик иштин башка тармактарында жана (же) чөйрөлөрүндө кесиптик ишти жүзөгө ашыра алат.

**3.6. Бүтүрүүчүлөрдүн кесиптик иш объектилери**.

Бүтүрүүчүлөрдүн кесиптик ишинин багыты **600200 Туризм** боюнча объектилерден болуп төмөнкүлөр эсептелишет:

• керектөөчүлөр (жеке же корпоративдик кардарлар), алардын муктаждыктары;

• туристтик продукт;

• туристтик кызматтарды көрсөтүүнүн технологиялык процесстери;

• интеллектуалдык иштин жыйынтыктары;

• туристтик индустриянын субъекттерине менчик же башка укуктук негизде таандык болгон материалдык эмес активдер;

• жайгаштыруу жайлары, коомдук тамактануу жайлары, экскурсиялык иш объекттери, транспорт каражаттары, туристтик индустриянын башка ишканалары жана туристтик продукцияны иштеп чыгууга жана сатууга байланышкан башка объекттер;

• маалымат ресурстары жана системалары, автоматташтырылган маалымат системаларын жана алардын технологияларын камсыздоо каражаттары.

**3.7. Бүтүрүүчүлөрдүн кесиптик ишинин түрлөрү:**

**•** тейлөө жана технологиялык;

• уюштуруучулук жана башкаруучулук;

• долбоордун;

• изилдөө жана маалыматтык-аналитикалык;

• ишкердик.

**3.8. Бүтүрүүчүлөрдүн кесиптик ишинин милдеттери (кызыкдар иш берүүчүлөрдүн катышуусу менен иштелип чыгылат)(\*). Бакалаврдын кесиптик ишинин милдеттери.**

**а) сервистик-технологиялык ишмердик:**

* + туристтик ишканалардын тейлөө жана технологиялык процесстерди пландаштыруу, уюштуруу жана башкаруу;
	+ туристтик ишкананын деңгээлинде атаандаштыкка жөндөмдүү туристтик продуктуну түзүү жана калптандыруу;
	+ туристтик өндүрүмдүн ишке ашыруу үчүн заманбап технологияларды колдонуу;
* туристтик продуктуну түзүү жана сатуу процессинде маалыматтык жана коммуникативдик технологияларды пайдалануу;
* туристтик ишкананын деңгээлинде комплекстүү туристтик тейлөөнүн сапатынын стандарттарын камсыздоо;
* ар кандай типтеги туристтик ишканалардын кызмат көрсөтүүлөрүнүн сапатын камсыз кылуу боюнча ченемдик документтерди иштеп чыгуу.

**б) уюштуруу-башкаруу ишмердүүлүгү:**

* туристтик ишкананын же анын бөлүктөрүнүн ишин пландаштыруу, уюштуруу жана контролдоо;
* туристтик ишкана/мекеме, же алардын бөлүктөрү боюнча ыкчам башкаруу чечимдерди кабыл алуу;
* туристтик ишкананын деңгээлинде маркетинг ишин пландаштыруу, уюштуруу жана контролдоо;
* туристтик ишкананын деңгээлинде туруктуу өнүктүрүү стратегиясын иштеп чыгуу жана ишке ашыруу;

**в) долбоордук ишмердүүлүк:**

* иш-чараларды талдоо жана экономикалык, коомдук жана экологиялык аспектилерди эске алуу менен туристтик ишканалардын өнүгүү божомолдорун даярдоо;
* прикладдык изилдөөлөрдү жана аларды ишке ашыруу боюнча башкаруу уюштуруу жана сервистик-технологиялык процесстерге туризм жаатында ылайык иштелип чыккан программалар менен жүргүзүү үчүн сандык жана сапаттык ыкмаларын пайдалануу;

**г) илимий-изилдөө жана маалыматтык-талдоо ишмердүүлүк:**

* туристтик кызмат көрсөтүүлөр базарына тармактык изилдөөлөрдү жана мониторинг жүргүзүүнү уюштурууга жана өткөрүүгө катышуу;
* иштелип чыккан программага ылайык туризм жаатында прикладдык изилдөөлөрдү өткөрүү;
* илимий отчет, макала же доклад түрүндө жүргүзүлгөн изилдөөлөрдүн жыйынтыгынын берилиши;
* туристтик индустрия ишканаларынын ишкердигине инновациялык технологияларды адаптациялоо;

**д) ишкердик ишмердүүлүк:**

* бизнес-пландарды иштеп чыгуу;
* ишкердик ишмердүүлүктү уюштуруу;
* ишкердик ишмердүүлүктүн атаандаштыкка жөндөмдүүлүгүн жана экономикалык натыйжалуулугун баалоо.

 *(\*) Кесиптик иштин милдеттеринин тизмеси жана кесиптик стандарттарын (бар болсо) аларга даярдалышы керек даярдоонун багыты боюнча бүтүрүүчү болушу керек, негизинен, квалификациялуу талаптардан келип чыгуусу керек кесиптик иштин тийиштүү тармагындагы же жана кесиптик стандарттарын (бар болсо). Эгер ал жок болсо, кесиптик иштин милдеттеринин тизмеси иш берүүчүлөрдүн сөзсүз катышуусу менен МАМ ЖББП долбоорунун иштеп чыгуучулары тарабынан түзүлүүсү зарыл.*

Негизинен бүтүрүүчү даярдалып жаткан кесиптик иштин конкреттүү түрлөрү кызыкдар иш берүүчүлөр менен бирдикте тийиштүү кесиптик стандарттын (эгер болсо) негизинде же жогорку окуу жайы тарабынан иштелип чыгылчу анын билим берүү программасынын мазмунун аныкташы керек.

 (\*) Даярдоонун багыты боюнча бүтүрүүчү даярдала турган кесиптик иштин милдеттеринин тизмеги негизинен кесиптик иштин тийиштүү тармагындагы жана кесиптик стандарттын (эгер болсо) квалификациялуу талаптардан келип чыгуусу керек. Эгер ал жок болсо, кесиптик иштин милдеттеринин тизмеги иш берүүчүлөрдүн сөзсүз катышуусу менен ЖКББ МББС долбоорун иштеп чыгуучулар тарабынан түзүлүүсү зарыл.

**4. НББПны ишке ашыруунун шарттарына карата жалпы талаптар**

Жождун НББПны ишке ашыруудагы укуктарына жана милдеттүүлүктөрүнө карата жалпы талаптар.

4.1.1. Жождор даярдоонун багыты боюнча НББПны өз алдынча иштеп чыгышат. НББП Кыргыз Республикасынын даярдоо багыттары боюнча тийиштүү мамлекеттик билим берүү стандартынын негизинде иштелип чыгат жана жождун окумуштуулар кеңеши тарабынан бекитилет.

Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, жождо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен 5 жылда бир жолудан кем эмес жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегиялардын иштелмесинде;

- билим берүү программаларын мезгил-мезгили менен рецензиялоонун мониторингинде;

- так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү өтүү тартиптеринин иштелмелеринде;

- окутуучулук курамдын сапатын жана компетенттүүлүгүн камсыз кылууда;

- бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлүндө, мунун ичинде окуп жаткандарды сурап билүү жолу менен;

- өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн өзү изилдөөнү үзгүлтүксүз жүргүзүүдө;

- коомчулукту өзүнүн изилдөөлөрүнүн жыйынтыктары, пландары, жаңылоолору тууралуу маалымдоодо.

4.1.2. Студенттерди жана бүтүрүүчүлөрдү даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы жож тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар жождун бүтүрүүчүлөрүн жыйынтыктоочу мамлекеттик аттестациялоо жөнүндө жобону эске алуу менен аныкталат.

4.1.3. НББПны иштеп чыгууда жожду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. Жож жождун социалдык-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

Жож окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

4.1.4. Жогорку окуу жайынын НББПсы студенттин тандоосу боюнча дисциплинаны түзүүсү керек. Студенттин каалоосу боюнча дисциплиналарды түзүүнүн тартибин жождун окумуштуулар кеңеши аныктайт.

4.1.5. Жож студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

4.1.6. Жож НББПны түзүүдө студенттерди алардын укуктары жана милдеттүүлүктөрү менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

4.2. Студенттин НББПны ишке ашыруудагы укуктарына жана милдеттүүлүктөрүнө карата жалпы талаптар.

4.2.1. Студенттер студенттин тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

4.2.2. Студент өзүнүн жекече билим берүү траекториясын түзүүдө дисциплинаны тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

4.2.3. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

4.2.4. Студенттер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

**4.3. Студенттин окуу жүгүнүн максималдуу көлөмү** анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

Жумасына аудиториялык сабактардын күндүзгү окуу формасындагы көлөмү ЖКББнын деңгээлин жана даярдоонун багытынын спецификасын эсепке алуу менен мамлекеттик билим берүү стандартына ылайык аныкталат жана ар бир окуу дисциплинасын үйрөнүүгө бөлүнгөн жалпы көлөмдөн 35тен кем эмес пайызды түзөт.

Окуу сабагы боюнча өз алдынча иштөөгө бөлүнүүчү сааттарга ошол дисциплина (модуль) боюнча экзаменге даярданууга каралган убакыт кирет.

**4.4. Күндүзгү-сырттан (кечки) окуу формасында** аудитордук сабактардын көлөмү жумасына 16 сааттан аз болбошу керек.

**4.5. Сырттан окуу формасында окутуучу** менен сабак окуу мүмкүнчүлүгү студентке жылына 160 сааттан аз эмес көлөмдө камсыз кылынуусу керек.

**4.6. Окуу жылында каникул** убактысынын жалпы көлөмү 7 жумадан кем эмес болушу керек, анын ичинде кыш мезгилинде 2 жумадан кем эмес

**5. Бакалаврларды даярдоонун НББПсынын талаптары**

5.1. Бакалаврды даярдоонун НББПсын өздөштүрүүнүн натыйжаларына коюлуучу талаптар.

Даярдоонун 600200 Туризм багыты боюнча бүтүрүүчү НББПнын максаттарына жана ушул ЖКББнын мамлекеттик билим берүү стандартынын 3.4 жана 3.8-пункттарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек:

а) универсалдык:

**- жалпы илимий (ЖИК);**

• курчап турган дүйнө тууралуу илимий билимдин бүтүндөй системасына ээ, жашоонун, маданияттын баалуулуктарына багыт алат (ЖИК-1)

• математикалык/табигый/гуманитардык/экономикалык илимдердин базалык жоболорун кесиптик тапшырмаларды чечүүдө колдонууга жөндөмдүү (ЖИК-2);

• заманбап жана маалыматтык технологияларды пайдалануу менен өз алдынчалык жогорку деңгээлдеги жаңы билимдерди алууга жөндөмдүү (ЖИК-3);

• салттуу жана инновациялык идеяларды түшүнүү жана колдонууга, аларды ишке ашырууга карата ыкмаларды табууга жана изилдөө ишинин базалык методдорун пайдалануу менен долбоорлордун үстүнөн ишке катышууга жөндөмдүү (ЖИК-4);

• илимдеги, техникадагы, технологиялардагы жана кесипчилик чөйрөдөгү жаңы көрүнүштөрдүн социалдык-экономикалык жана маданий натыйжаларын талдоого жана баалоого жөндөмдүү (ЖИК-5);

• өз эмгегин илимий негизде баалоого, өз алдынчалуулук даражасы менен өз ишинин натыйжаларын баалоого жөндөмдүү (ЖИК-6);

- **инструменталдык (ИК):**

• маалыматты кабыл алууга, жалпылоого жана анализдөөгө, анын максатын жана ага жетүүнүн жолдорун тандоого жөндөмдүү (ИК-1);

• мамлекеттик жана расмий тилдерде логикалык жактан туура, аргументтелген жана так жазуу түрүндөгү сөздөрдү курууга жөндөмдүү (ИК-2);

• социалдык баарлашуу деңгээлинде чет тилдердин бирин билүүсү (ИК-3);

• иштиктүү сүйлөшүүлөрдү жүргүзүүгө: ачык сүйлөөлөргө, сүйлөшүүлөргө, кеңешмелерди, ишкердик кат алышууларды, электрондук коммуникацияларды өткөрүүгө жөндөмдүү (ИК-4);

• маалыматты сактоонун жана кайра иштетүүнүн негизги методдорун, ыкмаларын жана алуу каражаттарын билет, маалыматты башкаруу каражаты катары компьютер менен, анын ичинде глобалдык компьютердик тармактар жана корпоративдик маалыматтык тутумдарда иштей алат (ИК-5);

• уюштуруу чечимдерди иштеп чыгууга катыша алат (ИК-6).

**- социалдык-инсандык жана жалпы маданий (СИЖМК):**

• коомдо кабыл алынган моралдык жана укуктук нормалардын негизинде социалдык өз ара аракеттенүүгө жөндөмдүү, адамдарга карата сый-урмат, башка маданиятка сабырдуулукту көрсөтөт, өнөктөштүк мамилелерди колдоого даяр (СИЖМК-1);

• өзүнүн кадыр-баркын жана кемчиликтерин сын көз менен баалай алат, көздөө, кадыр-баркын өнүктүрүү жана кемчиликтерди жоюу каражаттарын тандап алат (СИЖМК-2);

• жарандык демократиялык коомдун баалуулуктарынын негизинде диалогго даяр жана жөндөмдүү, активдүү жарандык позицияны ээлөөгө жөндөмдүү(СИЖМК-3);

• алынган билимди сергек жашоо мүнөзү, жаратылышты коргоо жана ресурстарды сарамжалдуу пайдалануу үчүн зарыл болгон пайдалана алат (СИЖМК-4);

• жамаатта, анын ичинде дисциплиналар аралык долбоорлордо иштей алат (СИЖМК-5);

**б) кесиптик (КК):**

**- сервистик-технологиялык ишмердүүлүгү:**

• туристтик фирмалардын жана уюмдардын сервистик-технологиялык иштерин пландоого; керектөөчүлөрдүн талаптарына ылайык ишти камсыз кылуу үчүн зарыл болгон пландык тапшырмаларды жана техникалык-экономикалык ченемдерди, ресурстарды аныктоого жөндөмдүү (КК-1);

• заманбап технологияларды колдонуу менен керектөөчүлөрдүн талаптарына ылайык келген туристтик продуктуну калыптандырууга, иштеп чыгууга жана берүүгө жөндөмдүү (КК-2);

• туристтик продукттун өздүк наркын эсептеп алат (КК-3);

• эң жаңы маалыматтык жана коммуникациялык технологияларды колдонуу менен туристтик продуктуну жарнамалоого жана ишке ашырууга жөндөмдүү (КК-4);

• кызматтык нускамаларга, мамлекеттик жана эл аралык стандарттарга ылайык технологиялык процесстердин аткарылышын контролдоого жөндөмдүү (КК-5);

• кыйроолордун, техногендик алааматтардын жана жаратылыш кырсыктарынын мүмкүн болгон кесепеттеринен кардарларды жана персоналды коргоонун негизги ыкмаларына ээ болот (КК-6);

• кардарлар менен алардын жеке керектөөлөрүн максималдуу түрдө эске алуу менен мамилелерди табууга жана түзүүгө даяр (КК-7);

• керектөөчүлөрдүн курактык, жыныстык, этномаданий, тарыхый жана диний өзгөчөлүктөрүн эсепке алууга, туристтик кызмат көрсөтүүлөрдү жана товарларды иштеп чыгууда жана илгерилетүүдө (КК-8);

• туристтик продуктунун керектөөчүлөрү менен натыйжалуу баарлашууга, алардын сын пикирлерин угууга жана талдоого, алар боюнча туура тыянактарды жасоого умтулууда (КК-9);

• туристтик кызматтарды көрсөтүүдө заманбап технологияларды колдонууга даяр (КК-10);

**- уюштуруу-башкаруу ишмердүүлүгү:**

• туристтик фирмалардын жана уюмдардын ишин уюштурууга, милдеттерди бөлүштүрүүгө жана аткаруучулардын иш нормаларын аныктоого жөндөмдүү (КК-11);

• туристтик фирмалардын жана уюмдардын функциялык бөлүмдөрүнүн ишин координациялоого, алардын ишинин натыйжалуулугун, керектөөчүлөрдү тейлөө деңгээлин талдоого жана баалоого жөндөмдүү (КК-12);

• туристтик фирмалардын жана уюмдардын иштердин чыгымдарын эсептеп жана баалай алат (КК-13);

• стандарттуу эмес жагдайларда уюштуруу-башкаруу чечимдеринин жетүүгө, алар үчүн жоопкерчилик алууга, адамдарды башкарууга жана баш ийүүгө жөндөмдүү (КК-14);

**- долбоорлоо ишмердүүлүгү:**

• теориялык негиздерди жана заманбап долбоорлоо ыкмаларын жана технологияларын билет, аларды туризм чөйрөсүндө колдонууга жөндөмдүү (КК-15);

• туризм чөйрөсүндө долбоордук ишмердүүлүктү ишке ашыруу үчүн математика, информатика жана башка табигый илимдер боюнча базалык билимдерди пайдаланууга жөндөмдүү (КК-16);

• туристтик продуктунун долбоору боюнча ар кандай маалымат булактарын өз алдынча табууга, иштетүүгө, интерпретациялоого жана пайдаланууга жөндөмдүү (КК-17);

• туристтик ишмердик боюнча долбоорлорду аткарууга даяр (КК-18);

**- илим-изилдөө жана маалыматтык-аналитикалык ишмердүүлүгү**:

• туризм чөйрөсүндөгү илимий милдеттерди жана изилдөөнүн максатын коюуга, азыркы мезгилдеги милдеттерди изилдөөнүн абалын сыпаттамага, изилдөөнүн инновациялык методдорунун сунушуна жөндөмдүү (КК-19);

• маселенин коомдук маанисин жана илимий актуалдуулугун баалоо үчүн жөндөмдүү, изилдөө техникалык-экономикалык чыгымдар (КК-20);

Компетенциялардын тизмеси квалификациялардын улуттук алкагынын, квалификациялардын тармактык/сектордук алкактарынын жана кесиптик стандарттарынын (бар болсо) негизинде аныкталат.

- **ишкердик ишмердүүлүгү тармагында**:

• жаңы рыноктук мүмкүнчүлүктөрдү табууга жана баалоого, бизнес-идеяны түзүүгө, бизнес-пландарды (туристтик иш-аракеттер багыттары, туристтик продуктулар) иштеп чыгууга жөндөмдүү (КК-21);

 (3.7-пунктунда көрсөтүлгөн иштин түрлөрү боюнча компетенциялар көрсөтүлөт).

Компетенциялардын тизмеги улуттук квалификациянын алкагынын, квалификациянын жана кесиптик стандарттын (эгер болсо) тармактык/сектордук алкактарынын негизинде аныкталат.

**5.2. Бакалаврларды даярдоонун НББПнын түзүмүнө талаптар**.

Бакалаврларды даярдоонун НББПнын түзүмү төмөнкүдөй блокторду камтыйт:

1-блок "Дисциплиналар (модулдар)";

2-блок "Практика";

3-блок "Мамлекеттик жыйынтыктоочу аттестация".

|  |  |
| --- | --- |
| **Бакалаврларды даярдоодогу НББПнын түзүмү** | **Бакалаврларды даярдоодогу НББПнын жана анын блокторунун кредиттердеги көлөмү** |
| 1-блок | I. Гуманитардык, социалдык жана экономикалык цикл II. Математикалык жана табигый илимий цикл III. Кесиптик цикл | 165-215 |
| 2-блок | Практика | 15-60 |
| 3-блок | Жыйынтыктоочу мамлекеттик аттестация | 10-15 |
| Бакалаврларды даярдоодогу ЖКББ НББПнын көлөмү | 240 |

Жож мамлекеттик билим берүү стандартынын талаптарына ылайык бакалаврды даярдоодогу НББПны иштеп чыгат жана улуттук квалификациянын алкактарына ылайык окутуунун натыйжаларына жетүүгө жоопкерчилик тартат.

Дисциплиналардын (модулдардын) топтомун жана алардын бакалаврды даярдоодогу НББПнын ар бир блогуна тиешелүү эмгек сыйымдуулугун жож улуттук квалификациянын алкактарында каралган окутуунун натыйжаларынын жыйындысы түрүндө аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

5.2.1. Бакалаврды даярдоодогу НББП төмөнкүлөрдү ишке ашырууну камсыздашы керек:

- гуманитардык, социалдык жана экономикалык циклдин милдеттүү дисциплиналарын, алардын тизмеги эмгек сыйымдуулугу Кыргыз Республикасынын билим берүү жана илим жаатындагы ыйгарым укуктуу мамлекеттик орган тарабынан аныкталат. Аталган дисциплиналардын мазмуну жана ишке ашыруу тартиби бакалаврды даярдоонун тиешелүү багыты боюнча ЖКББ мамлекеттик билим берүү стандарты менен белгиленет;

- кеминде 360 саат көлөмүндө дене тарбия жана спорт боюнча дисциплиналарды, алар өздөштүрүү үчүн милдеттүү болуп саналат, бирок кредиттерге которулбайт жана бакалаврды даярдоодогу НББПнын көлөмүнө киргизилбейт.

5.2.2. "Практика" 2-блогу окуу практикасын (таанышуучу, технологиялык, илимий-изилдөө иштери) жана өндүрүш практикасын (долбоордук, эксплуатациялык, педагогикалык, илимий-изилдөө иштери) камтыйт.

Жож бир же бир нече типтеги практиканы тандоого укуктуу, ошондой эле белгиленген кредиттердин чегинде кошумча типтеги практиканы белгилей алат.

5.2.3. "Мамлекеттик аттестация" 3-блогу мамлекеттик экзаменди тапшырууга даярдыкты жана тапшырууну, бүтүрүүчү квалификациялык ишти аткарууну жана аны жактоону (эгерде жож бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.

5.2.4. Бакалаврды даярдоодогу НББПнын алкагында милдеттүү жана элективдүү бөлүк болот.

Бакалаврды даярдоодогу НББПнын милдеттүү бөлүгүнө улуттук квалификациянын алкактарынын деңгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана практикалар кирет.

Мамлекеттик аттестациянын көлөмүн эске албаганда милдеттүү бөлүктүн көлөмү бакалаврды даярдоодогу НББПнын жалпы көлөмүнөн 50 пайыздан ашпоого тийиш.

Бакалаврды даярдоодогу НББПнын элективдүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка багыттагы бакалаврларды даярдоодогу НББПнын дисциплиналарын тандоого жол берилет.

5.2.5. Жож ден соолугунун мүмкүнчүлүгү чектелүү адамдарга (алардын арызы боюнча) ден соолугунун абалы боюнча окууга каршы көрсөтмөлөр каралган НББПдан тышкары, бакалаврды даярдоодогу НББП боюнча окууга мүмкүнчүлүк берүүгө тийиш, анда алардын психофизикалык өнүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.

**5.3. Бакалаврларды даярдоонун НББПсын ишке ашыруунун шарттарына карата талаптар**.

5.3.1. Окуу процессин кадрдык камсыз кылуу.

Бакалаврларды даярдоонун НББПсын ишке ашыруу, окутулуп жаткан дисциплинанын профилине ылайык келүүчү базалык билими бар жана илимий жана (же) илимий-методикалык иш менен системалуу алектенген педагогикалык кадрлар менен камсыз кылынышы керек.

Кесиптик циклдин окутуучуларынын илимдин кандидаты, доктору окумуштуулук даражасы жана (же) тийиштүү кесиптик чөйрөдө иш тажрыйбасы болушу керек.

Илимдин кандидаты же доктору деген окумуштуулук даражасы бар окутуучулар берген сабактардын, окуган лекциялардын үлүшү жалпы сабактардын санынан 40 пайызын түзүшү керек.

Илимий даражасы жана / же илимий наамы бар мугалимдердин жалпы санынын 10 пайызына чейин 10 жылдан ашык жетекчи же жетектөөчү кызмат орундарында ушул багытта (профилде) практикалык тажрыйбасы бар мугалимдер алмаштырылышы мүмкүн.

5.3.2. Окуу процессин окуу-методикалык жана маалыматтык камсыз кылуу.

Бакалаврларды даярдоонун НББПсын ишке ашыруу ар бир студенттин маалыматтар базасына жана негизги билим берүү программасынын дисциплиналарынын толук тизмеги боюнча түзүлгөн китепканалык фонддорго жол алуусу менен камсыз кылынуусу керек. Жождун билим берүү программасы лабораториялык практикумдарды жана практикалык сабактарды (түзүлүүчү компетенцияларды эсепке алуу менен аныкталат) камтуусу зарыл.

Китепкана фондунун электрондук ресурстарына жеткиликтүүлүк профессионалдык ишмердүүлүктүн тиешелүү багыттары боюнча изилдөөлөрдүн жана инновациялардын жыйынтыктарын жарыялаган 5тен кем эмес журналга (окутуунун профилине ылайык) берилиши керек.

5.3.3. Окуу процессин материалдык-техникалык жактан камсыздоо.

Бакалаврларды даярдоонун негизги билим берүү программасын ишке ашыруучу жождун лабораториялык, дисциплиналык жана дисциплиналар аралык даярдоонун, студенттердин жождун окуу планында алдын ала каралган жана да аракеттеги санитардык жана өрткө каршы эрежелер менен нормаларга ылайык келчү практикалык жана илимий-изилдөөчүлүк иштеринин бардык түрлөрүн жүргүзүүнү камсыз кылуучу материалдык-техникалык базасы болуусу керек.

ЖОЖдо техникалык окуу куралдары, жабдуулар, приборлор, Интернетке туташуу жөндөмү бар компьютерлер менен жабдылган лабораториялар жана класстар болушу керек жана окуу процессин камсыздоо үчүн бакалавр программасына ылайык, анын курамы аныкталган дисциплиналардын иштөө программалары (модулдар).

Жабдууну анын виртуалдык кесиптештери менен алмаштырууга уруксат берилет.

Студенттерге университеттин бардык электрондук маалымат ресурстарына жана бакалаврларды даярдоо үчүн билим берүү программасына алыстан кирүү мүмкүнчүлүгү берилиши керек.

Керек болсо мүмкүнчүлүгү чектелген студенттердин билим алуусу үчүн өзгөчө шарттар

Студенттерге туристтик индустрияда иштөө боюнча компетенттүүлүктү калыптандыруу үчүн зарыл болгон объекттер, лабораториялар жана жабдуулар билим берүү уюмунун базасында да, уюм кызматташкан өндүрүш ишканаларынын базасында да жайгашышы мүмкүн.

ЖОЖ бакалавр даражасын даярдоонун сапатына кепилдик берүүгө милдеттүү.

**5.3.4. Бүтүрүүчүлөрдү даярдоонун сапатын баалоо.**

Бакалавр даражасы боюнча НББП өздөштүрүүнүн сапатына баа берүү прогресстин учурдагы мониторингин, студенттердин аралык аттестациясын жана бүтүрүүчүлөрдүн акыркы мамлекеттик аттестациясын камтышы керек.

Ар бир дисциплина боюнча студенттин мониторингинин жана аралык аттестациясынын конкреттүү формалары жана жол -жоболору университет тарабынан өз алдынча иштелип чыгат жана окутуунун биринчи айында студентке билдирилет.

Студенттердин жеке жетишкендиктеринин бакалавр даражасы үчүн тиешелүү НББП этап-этабы менен коюлган талаптарга шайкештигин аттестациялоо үчүн (прогресстин учурдагы мониторинги жана аралык аттестация) баалоо каражаттарынын фонддору түзүлөт, анын ичинде типтүү тапшырмалар, тесттер, билимдерди, көндүмдөрдү жана алынган компетенциялардын деңгээлин баалоого мүмкүндүк берген тесттер жана контролдоо ыкмалары. Баалоо фонддору университет тарабынан иштелип чыгат жана бекитилет.

ЖОЖ студенттердин прогрессине мониторинг жүргүзүү программаларын максималдуу жакындатуу үчүн шарттарды түзүшү керек жана студенттердин келечектеги кесиптик ишмердүүлүгүнүн шарттарына аралык сертификат бериши керек - бул үчүн тигил же бул дисциплинанын мугалимдеринен тышкары, жумуш берүүчүлөр, тиешелүү дисциплиналарды окуган мугалимдер ж. боюнча тышкы эксперттер катары активдүү катышуусу керек.

Студенттерге жалпы билим берүү процессинин мазмунун, уюштурулушун жана сапатын, ошондой эле айрым мугалимдердин ишин баалоо мүмкүнчүлүгүн берүү керек.

Мамлекеттик жыйынтыктоочу аттестация "мамлекеттик экзамендерди тапшырууга жана тапшырууга даярдыкты, акыркы квалификациялык ишти аткарууну жана коргоону камтыйт (эгерде университет акыркы мамлекеттик аттестацияга акыркы квалификациялык ишти киргизсе).

 Жыйынтыктоочу квалификациялык иштин мазмунуна, көлөмүнө жана түзүмүнө талаптар, ошондой эле мамлекеттик экзаменге карата талаптар (эгер бар болсо) жогорку окуу жайы тарабынан аныкталат.